Kære ædle læser.
Dette er historien om dronning Charlotte fra Bridgerton.
Det er ikke historieundervisning. Det er fiktion inspireret af fakta.
Alle friheder, som forfatteren har taget sig, er taget med overlæg.
God fornøjelse.
MIROW (NORDTYSKLAND)
BRIDGERTON: DRONNING CHARLOTTE
Du ligner en statue.
Statuer er kunstværker.
Kunst er smuk.
Kunst kan være smuk at betragte. Du ser latterlig ud.
Er der en pointe?
Du har været ubevægelig i seks timer.
Jeg er iført silke fra Lyon
besat med indiske safirer på 200 år gamle kniplinger.
Åbenbart kan safirerne ved for meget bevægelse skære i kniplingerne.
Ydermere er underklæderne afstivet med hvalbarder.
Hvalbarder?
Ja, hvalbarder, bror.
Barder fra hvaler. Hvaler døde, så jeg kunne se sådan ud.
Fine korsetter er lavet af hvalbarder. Det burde du vide.
Hvis du hørte efter, ville du også vide,
at hvalbarder er skrøbelige og ligeledes yderst skarpe.
Jeg er iført nyeste mode, så korsettet er temmelig stramt.
Så jeg ligner en latterlig statue, fordi jeg ikke kan bevæge mig.
Og da jeg skal stilles til skue, er jeg påtvunget en kjole så stilfuld,
at jeg kan blive snittet og stukket ihjel af mine underklæder.
En dame har mange glæder.
Du er oprørt.
Jeg har overvejet det.
At bevæge mig. Vælge at blive dræbt af mine underklæder.
- Charlotte. - Hvad henstår? En times kørsel?
Hvis jeg bevæger mig med omhu,
kan jeg ganske givet forbløde, før vi når London.
Som sagt er du oprørt. Uligevægtig.
- Jeg forstår... - Forstår du virkelig?
Sig frem, for jeg er hverken oprørt eller uligevægtig.
Jeg er vred og kan ikke få vejret.
- Begge dele takket være dig. - Charlotte.
Du blev valgt.
- Det er en stor ære. - Hvor svært var det at blive valgt?
En, som kan få mange børn. En, som kan læse.
En med fine manerer og af kongeslægt.
Det var kravene. Det er ikke en ære.
De kunne have valgt en, der var så dum at ønske det.
- Men nu ville de altså have dig. - Adolf, tænk dig om.
Hvorfor mig?
Han kunne få hvem som helst. Men de rejste over kontinentet efter mig.
- Der må være en grund. - Du er speciel.
Speciel.
Jeg er fremmed for dem.
De er fremmede for os. Tro ikke, jeg er så dum.
Der er en grund til, de ønskede en fremmed.
Det kan ikke være en god grund. Det er jeg sikker på,
for du har ikke set mig i øjnene, siden du gav mig besked.
Bare...
Det er en god ting.
Du bliver lykkelig.
- Vend vognen. Jeg vil ikke. - Jo. Trolovelsespagten er indgået.
- Nej. - Jo.
Vend vognen, eller jeg hopper.
Jeg hopper og spidder mig selv på korsettet og bløder ihjel.
Charlotte!
Jeg skulle have opdraget dig med fastere hånd.
Jeg lod dig læse for meget og føjede alle dine luner,
så jeg påtager mig ansvaret for, at du nu er yderst egensindig
og fejlagtigt tror, du må bestemme.
Det må du ikke. Jeg bestemmer.
- Det her sker. - Hvorfor kunne du...
Fordi de er det britiske imperium.
Og vi er en lille provins i Tyskland.
Vi havde intet valg.
Jeg havde intet valg.
Der er ingen god grund.
Faktisk kan grunden vise sig at være rædsom.
Ingen, der ser ud som du og jeg, er nogensinde blevet gift med en af dem.
Men jeg kan ikke stille spørgsmål,
for jeg kan ikke gøre verdens mægtigste nation til min fjende.
Det er gjort. Så ti stille.
Gør din pligt for vores land, og vær lykkelig.
Liebchen...
Det gør mig ondt.
Men der findes værre skæbner end at ægte kongen af England.
Ret dig op.
Du bringer min kjole i fare.
Jeg skal se perfekt ud, ikke sandt?
Nå?
Deres Majestæt.
Jeg beklager at måtte overbringe disse nyheder.
- Hold mund, og sig frem. Er han død? - Han?
Kongen.
- Er han død? - Nej da.
Nej, Deres mand er ved godt helbred. Længe leve kongen.
Er De vanvittig?
Det er forræderisk at afbryde min skønhedssøvn.
Heldigvis for Dem er mit ansigt altid smukt.
Kunne jeg få folk halshugget, ville De stå for tur.
Deres Majestæt...
Doktor, hvis kongen ikke er død...
...hvem er så?
Kære ædle læser.
Årets koldeste tid er blevet meget koldere
med den tragiske nyhed om tronarvingens død.
Barnebarnet af vores kære kong George 3.
og dronning Charlotte døde under fødslen sammen med sit barn.
Sorger, sorger. Bønner.
Og mens vi i vores hjerter begræder
tabet af tronarvingen...
...begræder vi i vores sind mere selve monarkiets fremtid.
For kongehuset befinder sig nu i en krise.
En krise, som man må formode, dronning Charlotte finder plagsom,
da hun har styret det bedre selskabs gifteplaner
og ægteskabsmarkedet med jernhånd.
Denne skribent og hele England må håbe,
at dronning Charlotte omsider vil agere ægteskabsmægler for sin egen familie.
Majestæten har jo dog 13 børn,
og ingen af dem har frembragt en kongelig arving.
I hvert faldt ikke en legitim arving.
Det vækker undren.
Er dronningens viden om at skabe et godt ægteskab blot tomme ord?
Vis dig nu fra din bedste side.
Tænder.
Hænder.
De har gode hofter.
De vil få mange børn.
Det er godt.
Det er Deres opgave.
Så mange børn som muligt til min søn.
Ja, Deres Højhed.
Vil jeg snart møde Hans Majestæt, eller...
Brimsley.
Følg Charlotte til syersken, så kjolen kan tilpasses.
Tænk ikke på det. Jeg har min brudekjole med.
Den passer perfekt.
Men vi har sørget for en kjole til Dem.
Min kjole er kreeret til brylluppet.
I Paris.
Kniplingerne er lavet i hånden af nonner.
Modisten kaldte den a la mode.
Vores kjole er traditionel. Enkel.
Den er bedre.
Bedre?
Jeg har ikke set denne anden brudekjole, De taler om,
men en traditionel engelsk kjole vil være uden de falbelader og krummelurer,
som den europæiske kjole, De er iført, for eksempel.
Den traditionelle kjole vil være mere i vores stil ... for vores familie.
Ja, naturligvis.
Det var flot.
Og vi ses ved vielsen.
- Deres Højhed. - Lad os følges.
- Sådan gør man ikke. - Hvad mener De?
De går der, og jeg går heromme.
- Må vi ikke følges ad? - Jeg er altid hos Dem. Fem skridt bagved.
- Fem skridt bagved? - Ja.
- Altid? - Altid.
Er De altid der, bagved mig, hele tiden?
- Når De har brug for mig. - Hvad hedder De?
Brimsley. Fortæl mig om kongen.
- Han er kongen, Deres Højhed. - Ja. Og?
Regent over Storbritannien, Irland og kolonierne.
Han blev monark i oktober, da hans farfar døde.
De har fortalt mig, at han er konge, regent og monark.
- Det er det samme. - Det er kendsgerninger.
Hun er meget brun.
Jeg sagde, hun var af maurisk æt.
- Ikke at hun var så brun. - Jeg sagde, hun var af maurisk æt.
Meget brun.
Deres tanker?
Det er et problem. Folk vil snakke.
Folk vil snakke. Det er et problem.
- Vi har indgået aftalerne. - Kan de annulleres?
Vi kan ikke aflyse brylluppet samme dag.
Det skal De måske. Det er et problem.
Vi er statsmagten.
Et problem er kun et problem, hvis statsmagten siger det.
Er det ikke et faktum?
Det er det.
Og kongen er Church of Englands overhoved
og vort riges hersker.
Så hans handlinger udgør ikke et problem for statsmagten.
Vel, lord Bute?
Nej.
Så må dette være, hvad statsmagten ønskede.
Ikke sandt, lord Bute?
- Jo, det må. - Godt.
Så har kongen valgt med fuldt overlæg.
For at gøre det klart...
...vil vi udvide gæstelisten til brylluppet.
Og føje til hendes hof.
- Siger De... - Kongen siger.
Jeg er blot hans mor og siger intet.
Kongen ønsker at udvide gæstelisten til brylluppet
og føje til hendes hof.
Meget vel. Men er kongen klar over, at brylluppet står om seks timer?
Hvem vil ikke overvære et kongeligt bryllup?
Det ... var en god tur.
Du kan tage dig en lur her, hustru.
Og derefter har jeg en overraskelse.
Javel.
Naturligvis. Tak.
Deres bad er klar, frue.
Du gav mig intet varsel.
- Jeg fik intet. - Det får vi altid.
Ikke denne gang. Butleren gav mig intet varsel.
Det var spontant.
Spontant?
Er det ikke nok, at jeg skal udholde det? Skal jeg nu udholde det uden varsel?
Når som helst!
Han nævnte en overraskelse. Vil det ske to gange på en dag?
Jeg tror, overraskelsen var grunden til hans opstemthed.
Butleren siger, han fik et brev
fra slottet.
Slottet?
Det slot?
Det er overraskelsen.
De er blevet inviteret til det kongelige bryllup.
Coral, er du blevet vanvittig?
Det er sandt. De er begge inviteret.
Jeg har sendt bud efter modisten. Hun kan ikke nå at lave en ny kjole...
Nej, du tager fejl. Vi og de færdes ikke i de samme kredse.
Jeg er sikker!
Bassets kammerpige siger, de også er inviteret.
Enkeprinsessen har inviteret os. Nå ja, Dem.
Hvorfor?
Ingen anelse. Der er mere endnu.
De skal tjene den nye dronning
som en del af hendes hof.
Vis mig hellere det brev.
Nu.
Er han flot?
Er han rar? Er han sjov? Er han varm? Belæst? Kunstnerisk? Atletisk?
Vi kan drøfte vielsesceremonien.
Er han grim?
Måske vanskabt? Skønheden findes i det indre.
Nej, den gør ej, men det kan jeg sagtens lære at leve med.
Ærkebiskoppen har sendt Dem nogle vers...
Er han dum? Ikke for kvik? En sinke?
Så kan jeg hjælpe.
Sig det bare.
Er han ondsindet?
De vil få nogle dejlige børn, Deres Højhed.
De vil altid være hos mig, Brimsley.
Ja. Vær ikke bekymret. Jeg skal nok være der.
Jeg skal ... benytte potten.
Bliver De hos mig?
Gå. Hendes Højhed vil være alene.
Glo ikke som en bondetøs.
Lad, som om du har været her før.
Alle er kommet.
Jeg hilser på dem først for at fastslå deres stand og kongens vilje.
Deres far stod på venskabelig fod med den afdøde konge,
min søns farfar, ikke sandt?
Det glæder mig at se Dem her i dag ved denne familiebegivenhed, lord Danbury.
Lord? Jeg...
De vil modtage den officielle kundgørelse fra kongen.
De har den ære at være lord og lady Danbury nu.
Alle i overklassen skal have en titel.
Overklassen, Deres Kongelige Højhed?
Det er på høje tid, vi bliver forenet som samfund, ikke sandt?
Lord og lady Smythe-Smith.
Lord Danbury.
Tænk engang.
Det gør jeg skam.
Der er et problem.
- Hvad har du nu gjort, Brimsley? - Bruden er væk.
Goddag, Deres Nåde.
Har De brug for hjælp?
Jeg klarer mig, ellers tak.
Gå De bare ind og glo sammen med de andre.
Gerne, men jeg er nysgerrig. Hvad laver De?
- Ikke noget. - Noget laver De.
- Nej. - Jo.
Hvis De absolut vil vide det, forsøger jeg at forcere havemuren.
Forcere...
Hvorfor dog?
Han er vist et bæst.
- Et bæst? - Eller udyr.
Hvem taler vi om?
Det er sagen uvedkommende. Det angår ikke Dem.
Kongen.
Ingen vil sige noget om ham. Han må være et bæst eller udyr.
Nu forstår jeg.
Hvis jeg tager fat der... Ja! Måske kunne De løfte mig op.
Et spørgsmål.
Huer bæster eller udyr Dem ikke? Er hans udseende vigtigt?
Hans udseende er underordnet. Uvisheden nager mig. Kom her.
Tag fat her. Med et løft kan jeg vist komme over havemuren.
Skal jeg løfte Dem, så De kan flygte?
- Ja. - Folk vil bemærke, De er væk.
Den tid, den sorg. Vær nu rar. Jeg skal bare have lidt hjælp. Skynd Dem.
Jeg agter ikke at hjælpe Dem.
Jeg er en jomfru i nød. Nægter De at hjælpe en jomfru i nød?
Ja, når jomfruen i nød forsøger at forcere en mur
for at undgå blive gift med mig.
Goddag, Charlotte.
Jeg er George.
Jeg beklager dy...
Deres Majestæt.
Ikke Deres Majestæt.
George.
Jo, Deres Majestæt, men De skal bare kalde mig George.
Jeg er...
Modtag min undskyldning. Havde jeg vidst, De var Dem...
Ville De så ikke have sagt, De forsøgte at flygte?
Jo. Jeg mener...
Undskyld, Deres Majestæt.
George.
Bare George.
Det med at være konge...
Det er større end os.
Jeg er tilfældigvis født til det.
Jeg håbede, min kone kunne ignorere det og bare betragte mig som George.
Det var selvsagt, før jeg opdagede, De ikke vil være min kone.
Det sagde jeg ikke.
- Jo, De gjorde. - Nej.
- Jo. - Det er ikke...
Jeg kender Dem ikke.
Og jeg kender ikke Dem.
Men jeg ved dog, at De er elendig til at klatre over en mur.
Prøv De at klatre over en mur i den mundering.
Hvad er der?
De er uforlignelig.
De er meget smuk. Måske for smuk til mig.
Folk vil snakke, da jeg jo er et udyr.
Deres Majestæt...
George.
- George. - Hvad vil De gerne vide?
Hvabehar?
De kender mig ikke. Hvad vil De gerne vide om mig?
Det er ganske...
Jeg vil ikke...
Alt.
Javel.
Alt?
Jeg blev født for tidligt. Man troede, jeg ville dø, men jeg døde ikke.
Jeg er en kapabel fægter og en bedre skytte.
Min livret er fårekød. Jeg spiser ikke fisk. Det smager rædsomt.
Jeg synes om bøger og kunst og gode samtaler.
- Jeg synes bedst om videnskab. - Videnskab?
Kemi, fysik og botanik, men i særdeleshed astronomi.
Himlens stjerner. Jeg er en god bonde. Jeg ville nok være bonde, hvis jeg ikke...
...allerede havde et arbejde.
Jeg har et ar her, fra jeg faldt af min hest. Et ar her...
...fordi jeg fumlede med en urtekniv.
Og jeg er meget nervøs over at skulle giftes med en pige,
jeg møder få minutter før vielsen.
Jeg kan ikke vise det og klatre over en mur.
Jeg er Storbritanniens og Irlands konge, og det ville vække skandale.
Men jeg forsikrer Dem om, at jeg hverken er et udyr eller et bæst.
Bare George.
Liebchen, vi har ledt efter dig overalt. Hvad tænker du...
Deres Majestæt.
De må stå bag min mulige fremtidige lykke.
Ja. Undskyld. Ja. Nej...
De ankom på et meget belejligt tidspunkt.
Charlotte ville netop beslutte, om hun vil giftes med mig eller ej.
Charlotte er henrykt over at...
Nej, hun tænker stadig.
Måske klatrer hun over muren i stedet for.
Hun bestemmer selv, hvad hun vil.
Nu må jeg tilbage, for jeg formoder,
at nogle nervøse livvagter tror, jeg er blevet bortført.
Charlotte.
Jeg håber, De kommer ind.
De vil finde mig ved siden af ærkebiskoppen af Canterbury.
Sig ikke, du stadig tøver.
Altså, først...
...må jeg skifte.
Brikkerne falder på plads.
- Hvabehar? - Jeg sagde, hun er smuk, husbond.
Skal vi?
- Hav det godt. - Adolf.
Jeg vil bede til, De snart bliver velsignet med børn.
Deres Majestæt.
Mig en ære. Jeg er lady Agathe Danbury.
Jeg tilhører Deres hof.
- Vi skal nok blive venner. - Ja.
Pas på, Deres Majestæt.
Hvis De sender bud efter mig, kommer jeg.
Skynd dig nu, Agatha.
Jeg kommer, min egen.
Jeg har en overraskelse.
En overraskelse?
Faktisk en gave. Du får brug for din kåbe.
- Tillykke. - Tak.
Hvad er overraskelsen? Hvor skal vi hen?
Det får du at se. Vent.
Hvad synes du? Det er smukt. Hvem bor her?
Jeg fik det ombygget til dig.
Er det vores hus? George.
Det er dit hus.
Er det mit hus? Hvad mener du?
Her skal du bo. Dine ting blev bragt hertil under vielsen.
Jeg er forvirret. Hvis det er mit hus, er det vel også vores hus?
Officielt er St James' Palace vel vores hus, men du skal bo her.
Og du skal bo...
Jeg har en ejendom i Kew.
- Du skal altså bo i Kew? - Ja.
- Og jeg skal bo her? - Ja.
- Det er vores bryllupsnat. - Og klokken er mange, og du har rejst.
Jeg bør lade dig komme ind og hilse på din stab.
- Du må have noget søvn. - Nej, det er vores bryllupsnat.
Vi skal...
Vi er gift. Skal vi ikke gøre, hvad ægtefolk gør?
Kræver du, jeg gør min ægteskabelige pligt?
Jeg kræver ikke. Jeg ved ikke, hvad den ægteskabelige pligt er,
men skal vi ikke tilbringe natten sammen?
Min guvernante sagde, det er kutyme.
Udmærket. Jeg bliver.
- George. - Jeg bliver. Kommer du?
George.
- Jeg kan ikke følge med. Vent. - Skal jeg ikke ind i soveværelset?
- Nej. - Nej?
Ikke hvis du skal opføre dig...
Du er vred. Hvorfor? Hvad har jeg gjort?
- Hvad det end er, så undskyld. - Du har ikke noget at undskylde for.
Jeg vil bare til Kew.
- Så tager vi til Kew. - Nej.
Vil du ikke have mig med til Kew?
- Dette er dit hjem. - Og det er dit.
Ja.
- Jeg forstår. - Udmærket. Så er du indforstået.
Vi tales ved.
Jeg er ikke indforstået.
George, bliver det sådan? Vores ægteskab? Dig der og mig her?
Ja.
- Hvorfor? - Jeg mente, det ville...
Det er lettere.
For hvem?
Hvabehar?
Lettere for hvem?
- Dig eller mig? - Jeg vil ikke diskutere.
Du er nødt til at forklare mig...
Jeg er ikke nødt til noget. Jeg bestemmer. Jeg er din konge!
Jeg beklager.
Jeg troede, De bare var George. Tilgiv mig, Deres Majestæt.
Charlotte...
Må jeg trække mig tilbage, eller har De mere at sige?
Det er bedst sådan.
Naturligvis, Deres Majestæt.
Som De ønsker.
- Brimsley. - Ja, Deres Majestæt.
- De er her. - Jeg er, hvor De er, Deres Majestæt.
Jeg har det fint. De behøver ikke at gå efter mig.
- Jo, Deres Majestæt. - Ikke mere Deres Majestæt.
De er dronning, Deres Majestæt. Jeg kan ikke kalde Dem andet.
- Gå Deres vej. - Det kan jeg ikke.
Jeg beordrer Dem til ikke at følge efter mig.
Det er min pligt at passe på Dem, Deres Majestæt.
De skal gå.
Jeg håber, De vænner Dem til mig, Deres Majestæt.
Pragtfuldt.
Vi kan tilbringe resten af livet sammen.
Er de ædru?
Det bør jeg ikke udtale mig om, Deres Majestæt.
Klokken er ikke engang 11.
Skandaløst.
Hendes Majestæt Charlotte, dronning af Storbritannien.
Goddag, børn.
- Det er meget tidligt. - Du kan ikke bare hidkalde os.
Jeg finder mig ikke i det.
- Vi har altså vores liv. - Vi har ting at se til.
Er disse ting at hore med jeres elskerinder?
Lave flere horeunger, jeg skal ignorere?
Du milde. Her er letpåvirkelige damer.
Letpåvirkelige?
Edward, ingen seksuelle hentydninger påvirker dine søstre.
Gid de gjorde, så de fandt på at gifte sig og begynde at hore.
Så ville jeg måske få legitime børnebørn.
I stedet har jomfruer til venstre og horekarle til højre.
Jeg er en gift kvinde.
Ja.
Og hvor er dine børn?
Du har ingen tronarvinger frembragt.
Jeg prøver.
Gør du? Virkelig?
Min kære, jeg har forklaret dig alt.
Jeg lavede tegninger.
Sørger du for, han stikker den ind det rette sted?
Mor!
Den eneste tronarving er død.
Sorger, sorger. Bønner.
Jeg fremsætter fakta.
Prinsesserne har ingen børn fået.
Prinserne har fået utallige børn.
Illegitime horeunger.
Vi havde én arving, og hun er borte.
Sorger. Bønner.
Børn, dette er en krise.
Premierministeren har henvendt sig desangående.
Værre endnu, det står i Lady Whistledown.
Så alle vil tale om det.
Mor, du er lidt nidkær.
- Måske har sorgen... - Nej!
Det er på tide at finde ægtemænd,
at udskifte elskerinderne med respektable hustruer.
Kom i gang.
En af jer må hellere frembringe Storbritanniens næste hersker,
ellers uddør jeres fars slægt med ham.
Lav mig et kongeligt barn.
Mor, du kan ikke forvente...
Det er ikke en svær opgave.
Jeres far og jeg lavede 15 kongelige børn helt selv.
Jeg forstår ikke, hvorfor I ikke formår at lave bare ét.
Jeg skulle være klatret over muren.
TIL MINDE OM JACQUELINE AVANT
Tekster af: Henriette Saffron